PressReader - Weg!: 2018-04-01 - Win­de van ver­an­de­ring
Win­de van ver­an­de­ring
Weg! - 2018-04-01 - Pierre Sê - RE­DAK­TEUR PS­teyn@me­dia24.com
Dis ’n ver­fris­sen­de bries wat vroeg van­jaar deur ons ge­lief­de land waai, am­per soos die Kaap­se suid­oos­ter wat in die so­mer vuil rook­waas die see in­jaag. ’n B­rit­se eer­ste mi­nis­ter het lank gelede ge­sê een week in die po­li­tiek is ’n lang tyd. Die een dag is ’n man nog baas, en se­we dae la­ter het die wind vir Klaas ge­skep en het men­se ver­geet sy naam was Ja­cob.*
Dié gees van ver­nu­wing steek o­ral kop uit. Ook hier by Weg waar nu­we rubrieke soos “Stap Saam”, “Vir die vo­ëls” en ons blok­kies­raai se­dert #160 ver­skyn. In uit­ga­we #162 bou ons hier­op voort.
Baie van die nu­we dinge word saam­ge­vat in ’n af­de­ling wat ons “Ag­ter­hoe­de” noem. Dit sluit pretblaaie in vir die klein­span wat ons “Slim Jan” ge­doop het (bl. 138). Nie net gaan die kin­ders ge­not uit die blaaie put nie, maar die groot­men­se gaan saam baie leer oor die wê­reld waar­in hul­le leef.
Die bes­te oë en ore, en die bron van ons lekkerste sto­ries, is na­tuur­lik jul­le – ons le­sers. Jul­le sien, er­vaar en neem foto’s van goed waar­van ons hier in die kan­toor net kan droom. Dis hoe­kom ons “Met my eie oë” ge­skep het (bl. 140), waar le­sers kans kry om hul­le wild­ste er­va­rings met Weg se wê­reld te deel.
Ons skry­wers gaan ook el­ke maand ’n lek­ker­lees­brief skryf uit ’n dorp, stad of plek waar hul­le hul­le op daai oom­blik be­vind. Lees ’n bie­tjie Lloyd Zand­berg se “B­rief uit Wind­hoek” op bl.144 oor bles­sings. Ja, ons is self diep dank­baar. Groe­te. * Die­ge­ne wat hul­le ge­skie­de­nis ken, kan vir my ’n brie­fie skryf oor hoe ek nou my Ha­rolds deurmekaar ge­klits het.